
KASUTATAV VÕISTLUSTEHNIKA
Scania palgiveoauto

VÕISTLUSÜLESANDED
Võistluse alguses seisab palgiveoauto paigal tõstuki haarats toetatud palgikärule. Võistleja istub töötava mootoriga palgiveoauto kabiinis. Võistlus algab kohtuniku märguande peale.
Ülesanne 1. Palkide tõstmine koormasse

Võistleja peab laadima metsaveo auto haagisele, kahte võrdsesse pakki, 10 - 12 tm küttepuud pikkusega kuni 3,1 m. Tugijalad peavad tõstmise ajal olema maha toetatud. Kontrollaeg on 10 minutit.

Punktiarvestus:
· Auto või haagise riivamine tõstetava noti või tõstukiga väljaspool koormaala - 100 miinuspunkti
· Võistlusülesannete sooritamise kontrollaja ületamine - 10 miinuspunkti iga ületatud sekundi eest.
· Iga nott, mis asetseb väljaspool autorongi lubatud gabariite - 100 miinuspunkti.
· Iga koormasse tõstmata nott - 500 miinuspunkti.
Koormasse tõstmata palgina käsitletakse ka tõstmise ajal haaratsi vahelt välja kukkunud palki.
Ülesanne 2. Pakkudest torni ladumine

Otsale püsti asetatud pakud (5 tk) paiknevad ühel pool autot märgitud alas. Võistleja peab järjest pakud ühe kaupa tõstma ja asetama vähemalt 1,0 x 1,0 meetri suurusele alusele üksteise otsa. Paku läbimõõt on 30-35 cm ja kõrgus ca 50 cm. Paku otste ristlõige on täisnurkne paku telje suhtes. Paku okslikkusel piiranguid ei ole. Pakkudest torni laadimise alus on sile. Kontrollaeg on 5 minutit.

Punktiarvestus:
· Auto ja/või haagise riivamine pakuga või tõstukiga - 100 miinuspunkti.
· Paku ümber ajamine selle haaramisel - 300 miinuspunkti.
· Võistlusülesannete sooritamise kontrollaja ületamine - 10 miinuspunkti iga ületatud sekundi eest.
Kontrollaja täitumisel on võistlejal õigus otsustada, kas tal on mõistlikum teenida trahvipunkte kontrollaja ületamise või torni asetamata pakkude eest.
· Iga torni asetamata pakk - 500 miinuspunkti.
Torni asetamata pakuna käsitletakse ka tõstmise ajal haaratsi vahelt välja kukkunud


pakku.

Pakkudest torn peab püsti püsima senikaua, kuni võistleja on tõstuki asetanud transpordiasendisse. Kui torn kukub ümber, toestab võistleja haaratsi veoplatvormile ja kohtunik seab pakud uuesti püstiasendisse. Kohtuniku märguande peale jätkab võistleja pakkudest torni ladumist.

Lisapunkte (500 punkti) on võimalik teenida selle eest, kui kõik 5 pakku on torni laotud ja torni otsa on tõstetud RedBulli purk.

Võistluse lõpetamise märgiks on pakkudest torni püstitamisele järgnev tõstuki asetamine transpordiasendisse.



Võistluse võitjaks kuulutatakse võistleja, kes kogub kõige vähem miinuspunkte. Kui mitme võistleja punktisumma on võrdne, tuleb paremale kohale võistleja, kelle ülesannete sooritamise aeg on lühem.

Võistluse kohtunikud on Luua Metsanduskooli metsamasinaõppe üksuse õpetajad ja instruktorid.

